|  |
| --- |
| **IZVJEŠĆE O PROVEDENOM SAVJETOVANJU S JAVNOŠĆU** |
| **Naziv akta o kojem je savjetovanje provedeno:** Nacrt prijedloga Odluke o stipendiranju učenika srednjih škola i studenata prema socijalnim kriterijima  |
| **Vrijeme trajanja savjetovanja:** Savjetovanje je provedeno u trajanju od 30 dana odnosno od 01. kolovoza do 31. kolovoza 2023. godine. |
| **Cilj i glavne teme savjetovanja** | Osnovni cilj savjetovanja bio je dobivanje povratnih informacija od zainteresirane javnosti u vezi predložene Odluke o stipendiranju učenika srednjih škola i studenata prema socijalnim kriterijima |

|  |  |  |  |  |
| --- | --- | --- | --- | --- |
| **Red. broj** | **Naziv dionika (pojedinac, organizacija, institucija)** | **Članak na koji se odnosi primjedba/****prijedlog** | **Tekst primjedbe/prijedloga** | **Prihvaćanje/ neprihvaćanje primjedbe ili prijedloga** |
| 1. | Udruga udomitelja djece PGŽ DAMDOM | Članak 4. i članak 22. predmetne Odluke | Podnositelj prijedloga predlaže da se, u uvjetima koje mora ispunjavati učenik/student da bi imao pravo na podnošenje zahtjeva za dodjelu stipendije, doda: „a za udomljenu djecu dovoljan je boravak na području grada Rijeke, te obrazlaže da udomljena djeca često godinama žive kod udomitelja ali nemaju prebivalište nego samo boravak kod udomitelja. Razlog tome da je što Zakon o prebivalištu propisuje da djeca koja su smještena u udomiteljsku obitelj imaju prijavljeno prebivalište kod bioloških roditelja a boravak kod udomitelja sve dok im traje redovno obrazovanje. Stoga podnositelj prijedloga predlaže da se udomljenoj djeci priznaje boravak kako bi bila ravnopravna s ostalom djecom koja žive u roditeljskom domu. | **PRIJEDLOG JE RAZMOTREN I PRIHVAĆA SE*** Smatramo da se radi o ranjivoj skupini kojoj je potrebno poboljšati uvjete za redovno školovanje
* Djeca i mladi dio su stanovništva kojemu je nužno osigurati poticajno, sigurno i neopterećeno okruženje za obrazovanje.
* Sustavna i kvalitetna podrška pri obrazovanju djece i mladih pruža im temelj za budućnost, međuodnose s drugim osobama, vlastita samopoštovanja i pogleda na svijet.
* Jedna od vrsta podrške je nedvojbeno dodjela stipendija kojom se želi se premostiti ekonomsku prepreku za ulazak mladih nepovoljnijeg socioekonomskog statusa u sustav obrazovanja, a istovremeno djeluje i na smanjivanje trenda njihovog napuštanja formalnog obrazovanja i ranijeg ulaska u svijet rada.
* Cijeneći navedeno, posebnu pažnju potrebno je usmjeriti na prijedloge koji će unaprijediti sustav stipendiranja posebno za socijalno- ranjivu skupinu djece i mladih.
 |